আমাগো কাঁঠালিয়ার বিষখালী নদী ভাঙ্গন বাইড়া চলতাছে। আগের বিএনপি সরকারের এমপি শাহজাহান উমর অনেক কথা (প্রতিশ্রুতি) দিছে। হে হইতে পারলে ভাঙ্গন ঠেহাইবে। বাঁধ দেবে। হেই লইগ্যা (জন্যে) মোরা ভোট দিছিলাম। কিন্তু এমপি হইলেও ৫ বছরে এ কাজ করা তো দূরের কথা একদিনও আয় নায়। নদী তীরবর্তী জয়খালী গ্রামের কৃষক সোবাহান মিয়া এভাবেই ভাঙ্গন ও বাঁধ সম্পর্কে তার প্রতিক্রিয়া জানান। একই গ্রামের কৃষক রহিম মিয়া, জয়নাল হাং সহ অনেকেই বললেন, আমাগো ভাগ্য নির্ভর করে এই জমির উপর। হেই ভাগ্য লইয়া খেলে। কিন্তু ভাগ্যের  বদলানোর কথা এমপি হইয়া ভুইল্যা যায়। নতুন এমপি হারুন সাইব আমাগো প্রতিশ্রুতি দিছে। কিন্তু কোন কার্যক্রমতো দেহি না।